钦定古今图书集成/明伦汇编/官常典/第709卷 > 傅肜
## 钦定古今图书集成/明伦汇编/官常典/第709卷 > 傅肜

按《通鉴纲目》：“章武二年夏六月，吴陆逊进攻”亭，诸
军败绩，帝还永安。初，帝自巫峡、建平连营至夷陵界，
立数十屯。自正月与吴相拒，至六月不决。逊乃敕各
持一把茅，以火攻拔之，遂率诸军同时俱攻，破四十
馀营。帝升马鞍山，陈兵自绕，逊促兵四面蹙之，土崩
瓦解，死者万数。帝夜遁，仅得入白帝城，舟械军资略
尽。帝大惭恚曰：“吾乃为陆逊所折辱，岂非天邪！”将军
傅肜为后殿，兵众尽死，肜气益烈。吴人使肜降，肜骂
曰：“吴狗！安有汉将军而降者！”遂死之。